Pirjo Kristiina Virtanen

Pirjo Kristiina Virtanen (s. 1975 Karstula) on Helsingin yliopiston alkuperäiskansatutkimuksen apulaisprofessori ja Latinalaisen Amerikan tutkimuksen dosentti. Hän on tehnyt tutkimustyötä erityisesti Amazonian alueen alkuperäiskansoihin kuuluvien manchinerien, apurinojen ja huni kuinien parissa.

Virtanen opiskeli maisteriksi Turun yliopistossa ja valmistui uskontotiede ja filosofia pääaineenaan vuonna 2000. Hän jatkoi vuodesta 2003 lähtien opintojaan Helsingin yliopistossa, jossa väitteli Latinalaisen Amerikan tutkimuksen alalta vuonna 2007. Hänen englanninkielinen väitöskirjansa oli otsikoitu Changing lived worlds of contemporary Amazonian native young people : Manchineri youths in the reserve and the city, Brazil-Acre 

Virtanen on tehnyt tutkimusta ihmisen ja ympäristön pitkäaikaisesta vuorovaikutuksesta Amazonialla, alueen kulttuuriperinnöstä, perinteisestä ekologisesta tiedosta, tietämisen tavoista sekä ajallisuuden käsityksistä. Hänellä on vastuutehtäviä kansainvälisissä tieteellisissä seuroissa sekä instituuteissa. Hän on johtanut tutkimusprojekteja ja ohjannut väitöskirjatutkijoita. 

Hän on myös osallistunut toimituskunnan jäsenenä muun muassa Saamelaiskulttuurin ensyklopedian laatimiseen.

Lähteet

Vuonna 1975 syntyneet
Elävät henkilöt
Suomalaiset antropologit
Suomalaiset etnologit
Suomalaiset uskontotieteilijät
Saamelaiskulttuurin tutkijat
Helsingin yliopiston professorit